Čemberlino kalnas

Čemberlino kalnas () – kalnas JAV, Aliaskoje, trečioji pagal aukštį Brukso kalnagūbrio viršukalnė. Aukštis siekia 2713 m.Mount Chamberlin, Alaska. Peakbagger.com. Nuoroda tikrinta 2021-04-22.

Kalnas stūkso Brukso kalnagūbrio dalyje, vadinamoje Franklino kalnais; jis yra 48 km į vakarus-šiaurės vakarus nuo Isto kalno (aukščiausios Brukso kalnagūbrio viršukalnės). Čemberlino kalnas patenka į Arkties nacionalinį gamtos rezervatą. Pavadintas geologo Thomas Chrowder Chamberlin (1843–1928), dalyvavusio 1894 m. ekspedicijoje (Peary Auxiliary Expedition), garbei.Mount Chamberlin, Alaska  (Map). TopoQwest (United States Geological Survey Maps). Nuoroda tikrinta 2021-04-22.

Anksčiau manyta, kad tai aukščiausia Brukso kalnagūbrio viršukalnė, tačiau 2014 m. pasitelkus naują matavimo technologiją atliktas tyrimas parodė, kad Čemberlino kalnas yra trečias pagal aukštį.

 Išnašos 

Kategorija:Aliaskos kalnai